सही काम गर्नेहरू मसँग कहिल्यै रुष्ट छैनन् । गलत काम गर्नेहरू डराउनु, रुष्ट हुनु स्वाभाविकै हो । अरु निकायको भूमिका खुम्च्याएको छैन, सबैले आआफ्नै भूमिका निर्वाह गर्ने हो । मेरो लामो अनुभव भएको क्षेत्रमा कहिलेकाहीं उहाँहरूलाई मार्गदर्शन चाहिं गर्छु । राष्ट्र ब्यांक, योजना आयोग आदिका विषयमा संसदमा प्रश्न उठेपछि मैले जवाफदेही भएर उत्तर दिनुपर्छ । त्यसैले ती संस्था अनुशासित र जिम्मेवारीपूर्वक चलुन् भन्ने मेरो चासो हो । उहाँहरू स्वायत्त हुनुहुन्छ, तर जिम्मेवारीबोध हुनुपर्छ ।
